text: उन्होंने कहा, “सुप्रीम कोर्ट के फैसले के क्रियान्वयन के नाम पर मुख्यमंत्री को बर्बरता बंद करनी चाहिए| प्रदेश में महिलाएं भी सुप्रीम कोर्ट के आदेश के क्रियान्वयन के खिलाफ हैं|” उन्होंने आरोप लगाया कि वामपंथी सरकार सबरीमाला मंदिर को बर्बाद करने की कोशिश कर रही है और उनकी पार्टी माकपा के नेतृत्व वाली सरकार को हिंदू धर्म को दांव पर नहीं लगाने देगी| किसी भी दूसरे अयप्पा मंदिर में महिलाओं के पूजा करने पर कोई पाबंदी नहीं है| सबरीमला मंदिर की विशिष्टता को बचाए रखना चाहिए| कम्युनिस्ट सरकार पर निशाना साधते हुए शाह ने कहा, “कम्युनिस्ट सरकार मंदिरों के खिलाफ साजिश रच रही है| उन्होंने केरल में आपातकाल जैसी स्थिति बना दी है|”